Luske

Baggrund
Luske kommer oprindeligt fra Skyggelandet, en dimension som ligger meget tæt på og delvist overlapper vores. I Skyggelandet var Luske oprindelig en videnskabsmand ved navn Sinclair Sharrow som arbejdede på at forstå Skyggeenergi, den form for energi som Skyggelandet hovedsageligt består af.

I kraft af sit arbejde med dette blev Sinclair tilkaldt som konsulent da videnskabsmænd opdagede stof fra den almindelige verden som på en eller anden måde havde fundet vej til Skyggelandet. Han stjal en lille smule af dette stof for at udføre sine egne eksperimenter på det og fik ved et tilfælde åbnet en bro imellem de to verdener. Uden at turde inkludere andre i sine eksperimenter, som jo var hemmelige og ulovlige, besluttede han sig for selv at være pioner i denne nye dimension. Han efterlod de fleste af sine noter og begav sig ud på et eventyr ind i en ny dimension: Vores.

Sinclair fik en slem overraskelse da han dukkede frem i den Ægyptiske ørken, nær ved en af Giza's pyramider. Han opdagede hurtigt hvor nådesløs solen kunne være, specielt for en som hovedsageligt består af skyggeenergi, og gemte sig derfor i flere år i pyramiderne. Her studerede han de forskellige tourister og arkæologer som kom forbi, uden at henvende sig til dem, af frygt for hvordan de ville reagere. Hele tiden ledte han efter en vej hjem.

Efter omkring 50 år og stadig uden en vej hjem besluttede han sig for at svaret måtte findes et andet sted. Han sneg sig ud, forklædt som en dansk tourists skygge, og fulgte med ham ombord på flyet. Han fandt hurtigt ud af at Danmark var et rarere sted at være for en som skyede solen og direkte lys. I flere år flakkede han omkring, og selv om han ikke snakkede med nogen tog han sig navnet "Luske", da han syntes det virkede passende.

Da han endelig tog kontakt til en videnskabsmand gik det lige præcis som han havde frygtet. Videnskabsmanden indberettede ham til regeringen, som tilbageholdt ham og eksperimenterede på ham. Værre endnu, de ville ikke lade ham eksperimentere selv, og Luske tvivlede stærkt på at de ville hjælpe ham med at finde hjem.

Men ingen kan holde på en skygge, så han undslap og fandt sig et skjulested. Der gik ikke længe før han blev kontaktet af en mystisk gruppe forretningsmænd som tilbød ham faciliteter og hjælp til at finde hjem, imod at han sammen med en gruppe andre ekstraordinære mennesker skulle bekæmpe kriminalitet. Luske accepterede modstræbende, dels på grund af nysgerrighed over denne nye verden og fordi han måske godt vidste at den mystiske gruppe forretningsmænd kunne afsløre ham til regeringen hvis han ikke samarbejdede.

Evner
Luske består hovedsageligt af skyggeenergi, hvilket gør ham omkring lige så urørlig som en skygge. Energibaserede angreb har kun delvis effekt på ham, da skyggeenergis energiabsorberende evner beskytter ham. Han udnytter også denne egenskab ved skyggeenergi ved at have skabt en speciel hanske som gør ham i stand til at koncentrere energien og dermed dræne energi fra sine fjender.

Derudover har Luske fundet en bivirkning ved sin konstante søgen efter en vej hjem. Det er endnu ikke lykkes ham at finde en vej hjem, men han kan i korte perioder forsvinde ind i skyggelandet, ved hjælp af en maskine (som til forveksling ligner et armbånd), hvor han kan bevæge sig før han igen bliver spyttet ud i vores dimension. Praktisk talt giver det ham evnen til at teleportere over korte distancer.

Sidst men ikke mindst har han også skabt en handske til sin venstre hånd som kan manipulere skyggeenergi og omdanne det til stof i kortere perioder. Dette giver ham evnen til at skabe ting ud af skygger.

Complications
Som sagt består Luske af skyggeenergi. Dette gør ham sårbar over for kraftigt lys, da lys og skyggeenergi er modsætninger og destruerer hinanden. Så længe han er i skygge eller mørke er alt fint, men i direkte sollys vil han være i stor smerte og hans evner vil forsvinde, og hvis der skulle være en større koncentration af lys er der en mulighed for at det vil destruere ham helt.